जॉर्ज लेमैत्रे (Georges Lemaître) का जन्म 17 जुलाई, 1894 को बेल्जियम में हुआ था. उन्होंने शुरू में सिविल इंजीनियरिंग की पढ़ाई की. प्रथम विश्व युद्ध के दौरान वे बेल्जियम की सेना में भी रहे. युद्ध के बाद उन्होंने फिजिक्स और मैथमेटिक्स का अध्ययन किया और पादरी भी बन गए. 1923 में यूनिवर्सिटी ऑफ कैम्ब्रिज से ग्रेजुएट हुए और उसके बाद वे मैसाचुसेट्स इंस्टीट्यूट ऑफ टेक्नोलॉजी में अध्ययन किया. 1933 में दुनिया भर के बड़े-बड़े वैज्ञानिक उनका लेक्चर सुनने के लिए कैलिफोर्निया इंस्टीट्यूट ऑफ टेक्नोलॉजी में जुटे थे. इस मौके पर वैज्ञानिक अल्बर्ट आइंस्टाइन (Albert Einstein) भी मौजूद थे. आइंस्टाइन और लेमैत्रे 1927 में पहली बार मिले थे, और अच्छे दोस्त भी बन गए थे.